wannaphong/clean_thaiwikipedia huggingface dataset:
# พระยาวิชยาธิบดี (แบน บุนนาค)
พระยาวิชยาธิบดี (แบน) บุนนาค เป็นบุตร พระยาอรรคราชนารถภักดี (หวาด บุนนาค) กับคุณหญิงบัว ต.จ. (สกุลเดิม สมบัติศิริ) เป็นน้องร่วมบิดามารดากับ พระยาเดชานุชิต (หนา บุนนาค) เข้ารับราชการในสมัยรัชกาลที่ 5 ได้รับตำแหน่งเป็นพระเทพสงคราม ตำแหน่งรักษาราชการ ผู้ว่าราชการจังหวัดจันทบุรี และอยู่ในตำแหน่งนี้ 12 ปี ตั้งแต่ พ.ศ. 2436 - 2447 ระหว่างที่ประเทศฝรั่งเศสยึดครองจังหวัดจันทบุรี ได้ทำหน้าที่เป็นผู้รักษาบ้านเมืองในเวลาคับขันได้อย่างเรียบร้อย ครั้นเมื่อฝรั่งเศสถอนทหารออกไปจากจันทบุรีแล้ว ในปี พ.ศ. 2449 โปรดเกล้าฯ ให้รวมจังหวัดจันทบุรี จังหวัดระยอง และขลุง เป็นมณฑลจันทบุรี และทรงพระกรุณาโปรดเกล้าฯ ให้พระยาวิชยาธิบดีเป็นสมุหเทศาภิบาลมณฑลจันทบุรีคนแรก พระยาวิชยาธิบดีเคยได้รับยศเป็นพระพิพิธภักดี กองส่วยวังหน้า ในสมัยรัชกาลที่ 5 ต่อมาได้เลื่อนบรรดาศักดิ์เป็นพระกำแหงฤทธิรงค์ ปลัดเมืองจันทบุรี และพระเทพสงคราม รักษาราชการเมืองจันทบุรีแทนผู้เป็นบิดาที่ย้ายไปรับราชการที่ กระทรวงการต่างประเทศ ต่อมาในวันที่ 19 กันยายน พ.ศ. 2443 ท่านได้รับพระราชทานบรรดาศักดิ์เป็น พระยาวิชยาธิบดี ถือศักดินา 3000 

พระยาวิชยาธิบดี (แบน) บุนนาค เป็นหลานของ สมเด็จเจ้าพระยาบรมมหาประยูรวงศ์  และ สมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งสมรสกับ ท่านผู้หญิง กลิ่น บุนนาคพระยาวิชยาธิบดี เข้ารับราชการในสมัยรัชกาลที่ 5 ได้รับตำแหน่งเป็นพระเทพสงคราม ตำแหน่งรักษาราชการ ผู้ว่าราชการจังหวัดจันทบุรี และอยู่ในตำแหน่งนี้ 12 ปี ตั้งแต่ พ.ศ. 2436 - 2447 ระหว่างที่ประเทศฝรั่งเศสยึดครองจังหวัดจันทบุรี ได้ทำหน้าที่เป็นผู้รักษาบ้านเมืองในเวลาคับขันได้อย่างเรียบร้อย ครั้นเมื่อฝรั่งเศสถอนทหารออกไปจากจันทบุรีแล้ว ในปี พ.ศ. 2449 โปรดเกล้าฯ ให้รวมจังหวัดจันทบุรี จังหวัดระยอง และขลุง เป็นมณฑลจันทบุรี และทรงพระกรุณาโปรดเกล้าฯ ให้พระยาวิชยาธิบดี เป็นสมุหเทศาภิบาลมณฑลจันทบุรีคนแรก

ตระกูล
 พี่น้องร่วมบิดา 
พระยาราชนารถภักดี (หวาด บุนนาค) มี น้องชายชื่อ ตาด บุนนาค ทั้ง 2 เป็นบุตรของ พระยาอภัยสงคราม (นกยูง บุนนาค)

 พี่น้องร่วมเชื้อสายเดียวกัน 
บุตร - ธิดา 11 คน ได้แก่ พระยาเดชานุชิต (หนา) พระยาวิชยาธิบดี (แบน) พระเทพสงคราม (โต) พระยาศรีธรรมศกราช (ปิ๋ว) พระยาวิสุทธิราชรังสรรค์ (ใหญ่) และหลวงวินิตนราการ (เล็ก) เป็นต้น มีธิดาชื่อ จำเริญ เป็นภรรยาหม่อมราชวงศ์สุวพรรณ สนิทวงศ์ และธิดาชื่อ ผัน เป็นภรรยาพระยาวิสูตรสาครดิษฐ์ (เทียน ประทีปะเสน)

 ด้านครอบครัว 
และพระยาวิชยาธิบดี (แบน บุนนาค) มีภรรยา 2 ท่าน และมีบุตรธิดาหลายท่าน ดังนี้
 ภรรยา ชื่อ สิทธิ์ (สกุลเดิม เอครพานิช) มีธิดาชื่อ คุณหญิงเริ่ม เป็นภรรยาพระยาฤๅไชย หม่อมหลวง เจริญ อิศรางกูรฯ
 ภรรยาชื่อ คุณหญิงพร้อม (เอครพานิช) มีบุตรชื่อ รองอำมาตย์โทภุชงค์ บุนนาค และไพบูลย์ บุนนาค
 สายเจ้าคุณพระราชพันธ์นวลชั้นที่ 7 ได้แก่ รองอำมาตย์โท ภุชงค์ บุนนาค
 มีหลานปู่ชื่อพลตำรวจโท สวัสดี บุนนาค และพลตำรวจโท สวัสดี บุนนาค สมรสกับนางนพรัตน์ (สกุลเดิม สมบูรณ์ทรัพย์) มีธิดา 3 ท่าน ได้แก่
 วิภาดา (บุนนาค) อิศระ สมรสกับ พล.ท.วุฒิไชย อิศระ มีธิดาชื่อ น.ส.วาสิตา อิศระ
 ลลนา บุนนาค
 วลาลี บุนนาค

 ประชุมพงศาวดาร ภาคที่ 59 
 งานพระราชทานเพลิงศพ เจ้าจอมมารดาโหมด ในรัชกาลที่5 และอำมาตย์ตรี วิชยาธิบดี (แบน บุนนาค)

 ด้านการปกครอง 
 ในรัชกาลที่ 5 ได้เป็นพระเทพสงคราม ตำแหน่งรักษาราชการ ผู้ว่าราชการจังหวัดจันทบุรี และอยู่ในตำแหน่งนี้ 12 ปี ตั้งแต่ พ.ศ. 2436 - 2447
 พ.ศ. 2449 พระยาวิชยาธิบดี เป็นสมุหเทศาภิบาลมลฑลจันทบุรีคนแรก

 เครื่องราชอิสริยาภรณ์
# เกิดอีกทีต้องมีเธอ
เกิดอีกทีต้องมีเธอ  ภาพยนตร์ไทยในปี พ.ศ. 2538 นำแสดงโดย ทัช ณ ตะกั่วทุ่ง, กุลสตรี ศิริพงษ์ปรีดา, โชคชัย เจริญสุข กำกับโดย ปรัชญา ปิ่นแก้ว

 เรื่องย่อ 
แทน (ทัช ณ ตะกั่วทุ่ง) และ เพียง (กุลสตรี ศิริพงษ์ปรีดา) เสียชีวิตโดยอุบัติเหตุทางรถทัวร์ทั้งคู่ขณะเดินทางไปเชียงใหม่ ทำให้ทั้งคู่ต้องเปลี่ยนจุดมุ่งหมายการเดินทางเสียใหม่ โดยภายใน 7 วัน ต้องไปถึงประตูแห่งการเกิดใหม่ให้ได้ ซึ่งต้องฝ่าฝันอุปสรรรคนานัปการจากวิญญาณร้ายต่าง ๆ ในโลกแห่งความตาย เพราะวิญญาณร้ายตามดูดพลังชีวิตของเพียงไป มีแต่แทนเท่านั้นที่จะปกป้องเธอได้

 เบื้องหลัง 
เกิดอีกทีต้องมีเธอ นับเป็นภาพยนตร์อีกเรื่องหนึ่งของบริษัท อาร์.เอส.ฟิล์ม ที่ออกฉายในปี พ.ศ. 2538 ตามหลัง โลกทั้งใบให้นายคนเดียว ภาพยนตร์อีกเรื่องของบริษัท อาร์.เอส.ที่ประสบความสำเร็จอย่างมากทั้งรายได้และเสียงวิจารณ์ก่อนหน้านั้น

เป็นภาพยนตร์ในแนวโรแมนติคแฟนตาซี เป็นผลงานการกำกับเรื่องที่ 2 ของ ปรัชญา ปิ่นแก้ว ซึ่งในปี พ.ศ. 2535 เคยมีผลงานการกำกับเรื่องแรกในชีวิตมาแล้วจาก รองต๊ะแล่บแปล๊บ ของอาร์.เอส.เช่นกัน  และก็เป็นผลงานการแสดงภาพยนตร์เรื่องที่ 2 ในชีวิตของ ทัช ณ ตะกั่วทุ่ง และได้ประกบคู่กับนักแสดงหญิงนางเอกของเรื่องอย่าง กุลสตรี ศิริพงษ์ปรีดา ซึ่งเคยผ่านการแสดงร่วมกันมาแล้วในละครโทรทัศน์เรื่อง ภูตพิศวาส ก่อนหน้านั้นไม่นานทางช่อง 7 ขณะนั้นมีข่าวว่าทั้งคู่ได้คบหาดูใจกันอยู่ด้วย  ซึ่งในเรื่องนี้ นิ้ง กุลสตรี ต้องร้องเพลงประกอบด้วย
# เดล อาร์ทังโก
เดล อาร์ทังโก (Dale Artango)นักมวยสากลชาวออสเตรเลีย เกิดเมื่อ 4 กรกฎาคม พ.ศ. 2508 ที่ ปาปัวนิวกินี สถิติการชก 24 ครั้ง ชนะ 21 (น็อค 12) เสมอ 1 แพ้ 2 

 เกียรติประวัติ 

 แชมป์ออสเตรเลียรุ่นไลท์เวท (2528 - 2530)
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นไลท์เวทเมื่อ 28 ตุลาคม 2529 แพ้น็อค สกัด เพชรยินดี ยก 6 ที่ กทม.
# จักรพรรดิถังชาง
จักรพรรดิถังชาง (, ค.ศ. 695 หรือ ค.ศ. 698 – 5 กันยายน ค.ศ. 714) เป็นจักรพรรดิแห่ง ราชวงศ์ถัง ของจีน ครองราชย์เป็นระยะเวลาสั้น ๆ ในปี ค.ศ. 710 มีพระนามเดิมว่า หลี่ ฉงเม่า  เป็นพระราชโอรสในจักรพรรดิถังจงจงเมื่อพระราชบิดาสวรรคตในปีค.ศ. 710 พระองค์จึงขึ้นครองราชย์สืบต่อมา ในพระชนม์เพียง 15 พรรษา 
ซึ่งครองราชย์ได้ไม่ถึงปีก็ทรงถูกปลด และสวรรคตในปีค.ศ. 714 ในพระชนม์เพียง 19 พรรษา  

ชาง
หมวดหมู่:เจ้าแผ่นดินที่ถูกปลดจากราชบัลลังก์
# ซน แสบ ใส แต่ใจเดียวกัน
{{ตารางการ์ตูน
| สี1 = background:#6699BB
| สี2 = background:#6699BB
| ภาพ = 200px
| คำใต้ภาพ = ปกหนังสือ ซน แสบ ใส แต่ใจเดียวกัน
| ชื่อไทย = ซน แสบ ใส แต่ใจเดียวกัน
| ชื่ออังกฤษ = -
| แนว = ตลก
| ชื่อผู้แต่ง = ผดุง ไกรศรี
| เว็บไซต์ = www.vithita.com
| ลิขสิทธิ์ไทย = บรรลือสาส์น
| ฉายทางทีวี  = -
| เล่ม = 10 เล่ม (ถึงปัจจุบัน)
|}}ซน แสบ ใส แต่ใจเดียวกัน เป็นการ์ตูนไทยผลงานของ ผดุง ไกรศรี หรือ "เอ๊าะ" เริ่มจากเขียนครั้งแรกลงในนิตยสารหนูจ๋า ปีที่ 19 ฉบับที่ 1 เดือนมกราคม พ.ศ. 2535 จากนั้นได้ตีพิมพ์ลงในหนังสือมหาสนุกประจำวันพุธที่ 4 - 10 มกราคม พ.ศ. 2543 ต่อมาย้ายตีพิมพ์ลงในหนังสือ "หนูหิ่น อินเตอร์"  ฉบับเดือนมีนาคม พ.ศ. 2545 

การ์ตูนชุดซนแสบใสได้เป็นฉบับรวมเล่มครั้งแรกเดือนกุมภาพันธ์ พ.ศ. 2546 (ออกรายสะดวก) หลังจากนั้น ซน แสบ ใส แต่ใจเดียวกัน''' ฉบับรวมเล่ม 4 สี เดือนกันยายน พ.ศ. 2548

 เนื้อเรื่อง 

 ตัวละคร 
 แหมว
 กิ่ง
 หยา
# ส่วนเติมเต็ม
ส่วนเติมเต็ม หรือ คอมพลีเมนต์  คือแนวคิดหนึ่งที่ใช้ในการเปรียบเทียบเซต เพื่อที่จะให้ทราบว่า เมื่อเซตหนึ่งสัมพันธ์กับอีกเซตหนึ่ง มีสมาชิกใดบ้างที่อยู่ภายใต้เซตเพียงเซตเดียว แบ่งออกตามการใช้งานเป็น ส่วนเติมเต็มสัมบูรณ์ (absolute complement) กับ ส่วนเติมเต็มสัมพัทธ์ (relative complement) ซึ่งแนวคิดแรกหมายถึงส่วนเติมเต็มที่เกี่ยวข้องกับเอกภพสัมพัทธ์ (universal set) ส่วนแนวคิดหลังเกี่ยวข้องกับเซตตัวอื่น

 ส่วนเติมเต็มสัมบูรณ์ 
250px|thumb|พื้นที่สีเทาคือส่วนเติมเต็มสัมบูรณ์ของ A
สมมติว่าเอกภพสัมพัทธ์ U ได้นิยามแล้ว ดังนั้นส่วนเติมเต็มสัมพัทธ์ของ A ใน U จะเรียกว่าส่วนเติมเต็มสัมบูรณ์ของ A (หรือเรียกแค่ส่วนเติมเต็มก็ได้) เขียนแทนด้วย AC หรือ A′ นั่นคือ

หมายถึงสมาชิกตัวอื่นที่ไม่อยู่ใน A แต่ยังคงอยู่ใน U ตัวอย่างเช่น ถ้าเอกภพสัมพัทธ์คือเซตจำนวนเต็ม ดังนั้นส่วนเติมเต็มของเซตจำนวนคู่ ก็คือเซตจำนวนคี่

สมบัติต่อไปนี้คือสมบัติที่สำคัญของส่วนเติมเต็มสัมบูรณ์ที่เกี่ยวข้องกับการดำเนินการบนเซตอื่น ๆ กำหนดให้ A และ B เป็นเซตย่อยของเอกภพสัมพัทธ์ U

 กฎเดอมอร์แกน
 
 
 กฎส่วนเติมเต็ม
 
 
 
 
 
 อาวัตนาการ (involution) หรือกฎส่วนเติมเต็มซ้ำสอง
 
 ความสัมพันธ์ระหว่างส่วนเติมเต็มสัมบูรณ์และส่วนเติมเต็มสัมพัทธ์
 
 

 ส่วนเติมเต็มสัมพัทธ์ 
250px|thumb|พื้นที่สีม่วงคือส่วนเติมเต็มสัมพัทธ์ของ A ใน B
กำหนดให้เซต A และ B ส่วนเติมเต็มสัมพัทธ์ของ A ใน B (หรือเรียกว่า ผลต่างของเซต B กับ A) หมายถึงสมาชิกตัวอื่นที่ไม่อยู่ใน A แต่ยังคงอยู่ใน B เขียนแทนด้วย 

ตัวอย่างเช่น R คือเซตของจำนวนจริง และ Q คือเซตของจำนวนตรรกยะก็คือเซตของจำนวนอตรรกยะ

สมบัติต่อไปนี้คือสมบัติที่สำคัญของส่วนเติมเต็มสัมพัทธ์ที่เกี่ยวข้องกับการดำเนินการบนเซตอื่น ๆ กำหนดให้ A, B, C เป็นเซตใด ๆ
# รายชื่อตอนในแสบใสไฮโซ
แสบใสไฮโซ เป็นละครชุดแนวดรามาสำหรับวัยรุ่นทางโทรทัศน์ สร้างมาจากนิยายขายดีในชื่อ สาวช่างเม้าท์ (ในภาษาอังกฤษนั้นใช้ชื่อเดียวกันคือ Gossip Girl) ออกอากาศทางช่อง The CW ในสหรัฐอเมริกา 

 ภาพรวม 

ฤดูกาล  จำนวนตอน  ช่วงที่ออกอากาศ  วันวางจำหน่ายของดีวีดี  เริ่มออกอากาศ  สิ้นสุด คนดูสูงสุดในอเมริกา(ล้านคน) 1 182007–2008August 19, 2008September 19, 2007May 19, 2008 3.50 2 252008–2009August 18, 2009September 1, 2008May 18, 2009 3.73 3 242009–2010August 24, 2010September 14, 2009May 21, 2010 2.55 4 222010–2011August 23, 2011September 13, 2010May 16, 2011 2.10 5 242011–2012  September 26, 2011  1.48

 ฤดูกาลที่ 1 

 Pilot
 The Wild Brunch
 Poison Ivy
 Bad News Blair
 Dare Devil
 The Handmaiden's Tale
 Victor, Victrola
 Seventeen Candles
 Blair Waldorf Must Pie!
 Hi, Society
 Roman Holiday
 School Lies
 A Thin Line Between Chuck and Nate
 The Blair Bitch Project
 Desperately Seeking Serena
 All About My Brother
 Woman on the Verge
 Much 'I Do' About Nothing

 ฤดูกาลที่ 2 

 Summer, Kind of Wonderful
 Never Been Marcused
 The Dark Night
 The Ex Files
 The Serena Also Rises
 New Haven Can Wait
 Chuck In Real Life
 Pret-a-Poor-J
 There Might Be Blood
 Bonfire of the Vanity
 The Magnificent Archibalds
 It's a Wonderful Lie
 O Brother, Where Bart Thou?
 In The Realm of the Basses
 Gone With the Will
 You've Got Yale!
 Carrnal Knowledge
 The Age of Dissonance
 The Grandfather
 Remains of the J
 Seder Anything
 Southern Gentlemen Prefer Blondes
 The Wrath of Con
 Valley Girls
 The Goodbye Gossip Girl
# คิม ฮย็อน-ซู
คิม ฮย็อน-ซู  เป็นชื่อบุคคลเกาหลี และอาจหมายถึง

 คิม ฮย็อน-ซู (14 กุมภาพันธ์ 2516 —), นักฟุตบอล
 คิม ฮย็อน-ซู (13 มีนาคม 2516 —), นักฟุตบอล
 คิม ฮย็อน-ซู (12 มกราคม 2531 —), นักเบสบอล
# นัม ซัง-มี
นัม ซัง-มี (3 พฤษภาคม 2527 —) เป็นนักแสดงและนางแบบสาวชาวเกาหลีใต้เกิด

 ผลงานที่ผ่านมา 

 ภาพยนตร์ 
 Never to Lose (2005)
 She's On Duty (잠복근무) (2005)
 Dead Friend (2004)
 Spy Girl (그녀를 모르면 간첩) (2004)
 Too Beautiful To Lie (2004) 
 ละครทีวี 
 SBS: Gourmet (식객, 食客) (2008)
 MBC: Time Between Dog And Wolf (개와 늑대의 시간) (2007)
 SBS: 오픈드라마 <남과 여>
 SBS: 주말드라마 <백수탈출>
 KBS: 드라마시티 <쑥과 마늘에 관한 진실>, <프리지어, 곰인형, 핫초코, 그리고…>
 SBS: 시트콤 <혼자가 아니야>
 KBS: 일일연속극 <어여쁜 당신>
 SBS: Bad Family (불량가족) (2006)
 MBC: Sweet Spy (월화 미니시리즈 <달콤한 스파이>) (2005)
 SBS: 드라마 스페셜 <불량가족>
 SBS: 월,화 드라마 식객 (2008)
# เดโกบาห์
ในจักรวาลของสตาร์วอร์ส เดโกบาห์ได้ถูกกล่าวถึงในเอพพิโซด 5 และ 6 ของภาพยนตร์สตาร์ วอร์ส เป็นดาวที่อาจารย์เจได โยดา ได้ลี้ภัยจากพวกเอ็มพิเรียลเนื่องจากมีคุณสมบัติพิเศษสามารถดูดซับ"พลัง"ไว้ได้เป็นเหตุให้ดาร์ธเวเดอร์และดารธ์ซีเดียส ไม่สามารถพบอาจารย์เจไดโยดาได้เลยตลอดการกวาดล้างเจไดครั้งใหญ่และสงครามกวาดล้างกบฏ
ในเอพพิโซด 5 ลุคสกายวอกเกอร์ได้นำยาน x-wing ลงมาจอดเพื่อค้นหาอาจารย์เจได โยดาตามคำบอกของโอบีวัน และ ในเอพพิโซด 6 ได้เป็นที่เสียชีวิตของอาจารย์เจไดโยดา

 แหล่งข้อมูลอื่น 
 http://starwars.wikia.com/wiki/Dagobah
# วิคโทรีอาแห่งบาเดิน สมเด็จพระราชินีแห่งสวีเดน
เจ้าหญิงวิคโทรีอาแห่งบาเดิน (โซฟี มารี วิคโทรีอา ; 7 สิงหาคม ค.ศ. 1862 - 4 เมษายน ค.ศ. 1930) ต่อมาเป็น สมเด็จพระราชินีแห่งสวีเดน เป็นพระมเหสีในสมเด็จพระเจ้ากุสตาฟที่ 5 แห่งสวีเดน (ค.ศ. 1858 - ค.ศ. 1950)

 พระชนม์ชีพในวัยเยาว์ 
วิคโทรีอาแห่งบาเดินพระราชสมภพเมื่อวันที่ 7 สิงหาคม ค.ศ. 1862 ในพระราชวังคาร์ลชรู เมืองบาเดิน พระราชชนกของพระองค์คือเฟรเดอริกที่ 1 แกรนด์ดยุกแห่งบาเดิน (9 กันยายน ค.ศ. 1826 - 28 กันยายน ค.ศ. 1907) พระโอรสองค์ที่สี่ในแกรนด์ดยุคเลโอโพลด์ที่ 1 แห่งบาเดิน (29 สิงหาคม ค.ศ. 1790 - 24 เมษายน ค.ศ. 1852) และ แกรนด์ดัชเชสโซฟีแห่งบาเดิน (21 พฤษภาคม ค.ศ. 1801 - 6 กรกฎาคม ค.ศ. 1865) พระราชชนนีของพระองค์คือ เจ้าหญิงลูอีเซอแห่งปรัสเซีย (3 ธันวาคม ค.ศ. 1838 - 23 เมษายน ค.ศ. 1923) พระราชธิดาองค์ที่สองในสมเด็จพระจักรพรรดิวิลเฮล์มที่ 1 แห่งเยอรมนี (22 มีนาคม ค.ศ. 1797 - 9 มีนาคม ค.ศ. 1888) และ สมเด็จพระจักรพรรดินีออกัสตาแห่งเยอรมนี เป็นพระราชปนัดดา (ทรงสายพระราชมารดา) ในสมเด็จพระราชาธิบดีกุสตาฟที่ 4 แห่งสวีเดน และ สมเด็จพระราชินีเฟรเดอริกาแห่งสวีเดน

 อภิเษกสมรส 
เจ้าหญิงวิคโทรีอาอภิเษกสมรสที่เมืองคาร์ลชรู เมื่อวันที่ 20 กันยายน ค.ศ. 1881 กับเจ้าฟ้าชายกุสตาฟ มกุฎราชกุมารแห่งสวีเดนและนอร์เวย์ พระราชโอรสในสมเด็จพระเจ้าออสการ์ที่ 2 แห่งสวีเดนและนอร์เวย์ และ สมเด็จพระราชินีโซเฟียแห่งสวีเดนและนอร์เวย์ (เจ้าหญิงโซเฟียแห่งนัสเซา)

 พระราชโอรส 
เจ้าหญิงวิคโทรีอาและเจ้าฟ้าชายกุสตาฟมีพระราชโอรส 3 พระองค์ดังนี้

 เจ้าฟ้าชายกุสตาฟ อดอล์ฟ มกุฎราชกุมารแห่งสวีเดนและนอร์เวย์ (ออสการ์ เฟรดริค วิลเฮล์ม โอลาฟ กุสตาฟ อดอล์ฟ ; 11 พฤศจิกายน ค.ศ. 1882 - 15 กันยายน ค.ศ. 1973)
 ทรงดำรงพระยศเป็น มกุฎราชกุมารแห่งสวีเดนและนอร์เวย์ เมื่อวันที่ 8 ธันวาคม ค.ศ. 1907
 ทรงขึ้นครองราชย์เป็นกษัตริย์แห่งสวีเดนต่อจากพระบรมราชชนกเมื่อวันที่ 29 ตุลาคม ค.ศ. 1950
 ทรงเข้าอภิเษกสมรสครั้งแรกเมื่อวันที่ 15 มิถุนายน ค.ศ. 1905 กับ เจ้าหญิงมาร์กาเรตแห่งคอนน็อต (มาร์กาเร็ต วิกตอเรีย ชาร์ลอต ออกัสตา นอร์รา ; 15 มกราคม ค.ศ. 1882 - 1 พฤษภาคม ค.ศ. 1920) ณ โบสถ์เซนต์จอร์จ ปราสาทวินด์เซอร์
 ทรงเข้าอภิเษกสมรสครั้งที่สองเมื่อวันที่ 3 พฤศจิกายน ค.ศ. 1923 กับ หลุยส์ เมานท์แบตแตน (หลุยส์ อเล็กซานดรา มาเรีย ไอรีน ; 13 กรกฎาคม ค.ศ. 1889 - 7 มีนาคม ค.ศ. 1965)
 เจ้าชายวิลเฮล์ม ดยุกแห่งเซอเดร์มันลันด์ (คาร์ล วิลเฮล์ม ลุดวิก ; 17 มิถุนายน ค.ศ. 1884 - 5 มิถุนายน ค.ศ. 1965)
 ทรงเข้าอภิเษกสมรสเมื่อวันที่ 3 พฤษภาคม ค.ศ. 1908 ณ เมืองซาร์โคเย เซโล กับ แกรนด์ดัชเชสมาเรีย ปาฟลอฟนาแห่งรัสเซีย (18 เมษายน ค.ศ. 1890 - 13 ธันวาคม ค.ศ. 1958)
 เจ้าชายเอริก ดยุกแห่งเวสเตร์มันลันด์ (เอริค กุสตาฟ ลุดวิก อัลเบิร์ต ; 20 เมษายน ค.ศ. 1889 - 20 กันยายน ค.ศ. 1918)

 ชีวิตของพระราชินีวิกตอเรีย 
เจ้าหญิงวิคโทรีอาเป็นพระราชินีแห่งสวีเดนเมื่อวันที่ 8 ธันวาคม ค.ศ. 1907 เมื่อสมเด็จพระราชาธิบดีออสการ์ที่ 2 เสด็จสวรรคต เจ้าฟ้าชายกุสตาฟเสด็จขึ้นครองราชย์เป็น สมเด็จพระราชาธิบดีกุสตาฟที่ 5 ภายหลังเสด็จขึ้นครองราชย์แล้วเจ้าหญิงวิคโทรีอาเป็นสมเด็จพระราชินีวิกตอเรีย

สมเด็จพระราชินีวิกตอเรีย ทรงมีอิทธิพลยิ่งใหญ่เกี่ยวกับการเมืองของพระบรมราชสวามีของพระองค์
# มอริส เลอบล็อง
มอริส มารี เอมีล เลอบล็อง (11 ธันวาคม พ.ศ. 2407 - 6 พฤศจิกายน พ.ศ. 2484) เป็นนักเขียนนวนิยายและเรื่องสั้นชาวฝรั่งเศส ผู้แต่งเรื่อง อาร์แซน ลูแปง
# ถ้ำซ็อกกูรัมและวัดพุลกุกซา
ถ้ำซ็อกกูรัมและวัดพุลกุกซา คือ แหล่งมรดกโลกทางวัฒนธรรมของประเทศเกาหลีใต้ ตั้งอยู่ในจังหวัดคย็องซังเหนือ สร้างขึ้นในสมัยพระเจ้าคย็องด็อกแห่งราชอาณาจักรชิลลา ราวคริสต์ศตวรรษที่ 7

มรดกโลก
ถ้ำซ็อกกูรัมและวัดพุลกุกซาได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 19 เมื่อปี พ.ศ. 2528 ที่กรุงเบอร์ลิน ประเทศเยอรมนี โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้

 (i) - เป็นตัวแทนที่แสดงถึงผลงานชิ้นเอกทีได้ถูกจัดทำขึ้นด้วยการสร้างสรรค์อันแสนฉลาด 
 (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
# อัลซไฮเมอร์
อัลซไฮเมอร์ หรือ อัลไซเมอร์ (Alzheimer) อาจหมายถึง

 โรคอัลซไฮเมอร์ - ภาวะสมองเสื่อมประเภทหนึ่งซึ่งเกิดขึ้นมาก
 อาลอยส์ อัลซไฮเมอร์ - จิตแพทย์ชาวเยอรมันผู้คนพบโรคอัลซไฮเมอร์
# ศาลเจ้าชงมโย
ศาลเจ้าชงมโย คือหนึ่งในแหล่งมรดกโลกทางวัฒนธรรมของประเทศเกาหลีใต้ ตั้งอยู่ในโซล สร้างขึ้นในสมัยพระเจ้าแทโจแห่งโชซอนในปี พ.ศ. 1937 (ค.ศ. 1394) เป็นศาลเจ้าในลัทธิขงจื๊อที่สร้างขึ้นเพื่ออุทิศถวายพระเจ้าแผ่นดินและพระอัครมเหสีของราชวงศ์โชซ็อน

ภายในศาลเจ้ามีอาคารหลักที่เรียกว่า ช็องจ็อน (Jeongjeon) สร้างขึ้นแพื่อเป็นที่ประทับหรือห้องถวายพระราชสักการะพระเจ้าแผ่นดินและพระอัครมเหสี และมีทั้งหมด 7 ห้องเมื่อแรกสร้าง แต่ได้สร้างขยายเพิ่มเรื่อยมากระทั่งมีห้องทั้งหมด 19 ห้อง อย่างไรก็ตาม สิ่งก่อสร้างที่เห็นในปัจจุบันนี้เป็นสิ่งก่อสร้างที่ได้สร้างขึ้นมาใหม่ในปี พ.ศ. 2146 (ค.ศ. 1601) หลังจากกองทัพญี่ปุ่นได้เข้ารุกรานเกาหลีและเผาทำลายศาลเจ้าดั้งเดิมลง 

อาคารช็องจ็อนในปัจจุบันได้รับขึ้นทะเบียนเป็นสมบัติประจำชาติเกาหลีใต้อันดับที่ 277 และเป็นอาคารสถาปัตยกรรมเกาหลีที่มีความยาวมากที่สุดhttp://www.lifeinkorea.com/Travel2/77

มรดกโลก
ศาลเจ้าชงมโยได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 19 เมื่อปี พ.ศ. 2528 ที่กรุงเบอร์ลิน ประเทศเยอรมนี โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้

 (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
# สเปนเซอร์ คอมป์ตัน เอิร์ลแห่งวิลมิงตัน
สเปนเซอร์ คอมป์ตัน เอิร์ลแห่งวิลมิงตัน  เป็นนักการเมืองและรัฐบุรุษชาวอังกฤษ เขาได้ดำรงตำแหน่งเป็นนายกรัฐมนตรีคนที่สองต่อจากเซอร์ รอเบิร์ต วอลโพล ถึงแม้ช่วงรัฐบาลของเขา อำนาจและอิทธิพลแท้จริงจะอยู่ที่ลอร์ดคาร์เล็ตซึ่งเป็นรัฐมนตรีต่างประเทศ เอิร์ลแห่งวิลมิงตันถึงแก่อสัญกรรมขณะดำรงอยู่ในตำแหน่งนายกรัฐมนตรี

แหล่งข้อมูลอื่น
 Find-A-Grave profile for Spencer Compton, 1st Earl of Wilmington
More about Spencer Compton, Earl of Wilmington  on the Downing Street website.
# เฮนรี เพแลม
เฮนรี เพแลม (อังกฤษ : Henry Pelham) ดำรงตำแหน่งนายกรัฐมนตรีคนที่ 3 แห่งบริเตนใหญ่ตั้งแต่ ค.ศ.1743 - 1754 เกิดที่ซัสเซ็กซ์ เมื่อวันที่  25 กันยายน ค.ศ. 1694 และถึงแก่กรรมเมื่อวันที่ 6 มีนาคม ค.ศ. 1754 ที่กรุงลอนดอน ขณะอายุได้ 59 ปี
# รอเบิร์ต วอลโพล
รอเบิร์ต วอลโพล เอิร์ลแห่งออร์ฟอร์ด  หรือเป็นที่รู้จักกันในนาม เซอร์ รอเบิร์ต วอลโพล เป็นรัฐบุรุษและนักการเมืองชาวอังกฤษผู้ถือว่าเป็นนายกรัฐมนตรีคนแรกโดยพฤตินัย และยังถือเป็นนายกรัฐมนตรีที่ครองตำแหน่งยาวนานที่สุดในประวัติศาสตร์ เขาเป็นหนึ่งในนักการเมืองที่ยิ่งใหญ่ที่สุดในประวัติศาสตร์อังกฤษH. P. Dickinson, "Walpole, Sir Robert," in David Loads, editor, Readers Guide to British History (2003) p 1338 เขาได้รับเลือกตั้งเข้าไปในสภาในปี 1701 ในฐานะสมาชิกพรรควิก และได้ดำรงตำแหน่งสำคัญหลายตำแหน่ง เนื่องจากเขาเป็นพวกผู้ดีจากนอกกรุง ดังนั้นเขาจึงมองหาฐานการเมืองจากนอกกรุงเป็นหลัก

 ประวัติ 
วอลโพลเกิดที่หมู่บ้านโฮตัน มณฑลนอร์ฟอล์ก ในปี 1676 เป็นบุตรคนที่ห้าในจำนวน 19 คนของพันเอกรอเบิร์ต วอลโพล ผู้ดีนอกกรุงและผู้แทนจากพรรควิกในสภาสามัญชน ส่วนมารดาคือแมรี วอลโพล บุตรีและทายาทของเซอร์จี ออฟเฟรย เบร์เวลล์ ในวัยเด็กเขาเข้าศึกษาที่โรงเรียนเอกชนในหมู่บ้านเมสซิงแฮมในนอร์ฟอล์ก และในปี 1690 ก็เข้าศึกษาต่อในวิทยาลัยอีตันซึ่งที่นั่นเขาได้รับคำกล่าวว่าเป็น "นักเรียนที่ยอดเยี่ยม" เขาออกจากอีตันในเดือนเมษายน 1696 และเข้าสมัครเรียนต่อที่คิงส์คอลเลจน์แห่งมหาวิทยาลัยเคมบริดจ์ ในเดือนพฤษภาคม 1698 เขาออกจากคิงส์คอลเลจน์เพื่อกลับบ้านไปช่วยบิดาบริหารและจัดการทรัพย์สินของครอบครัวแทนพี่ชายที่พึ่งเสียชีวิตไป เขาเคยมีความคิดที่จะอุทิศตนสู่ศาสนา แต่เนื่องจากกลายเป็นบุตรชายคนโตและทายาทลำดับแรกของครอบครัว ทำให้เขาต้องล้มเลิกความคิดนั้นไป จนกระทั่งในเดือนพฤศจิกายน 1700 บิดาของเขาก็ถึงแก่กรรม และเขากลายเป็นหัวหน้าครอบครัว จากเอกสารที่เขียนด้วยลายมือของบิดา ระบุว่าครอบครัววอลโพลมีคฤหาสน์ถึง 9 หลังในนอร์ฟอล์ก และอีกหลังในซัฟฟอล์ก 

 ฐานันดร 
 1676–1725 : รอเบิร์ต วอลโพล
 1725–1742 : เซอร์ รอเบิร์ต วอลโพล
 1742–1745 : เอิร์ลแห่งออร์ฟอร์ด
 อ้างอิง
# ทอมัส เพลแฮม-โฮลล์ส ดยุกแห่งนิวคาสเซิล
ทอมัส เพลแฮม-โฮลล์ส ดยุกแห่งนิวคาสเซิลอัพพอนไทน์ และดยุกแห่งนิวคาสเซิลอันเดอร์ไลน์ (อังกฤษ : Thomas Pelham-Holles, Duke of Newcastle upon Tyne and Duke of Newcastle-under-Lyne) หรือรู้จักกันในชื่อว่า ดยุกแห่งนิวคาสเซิล ดำรงตำแหน่งนายกรัฐมนตรีสหราชอาณาจักรคนที่ 4 ต่อจากเฮนรี เพลแฮม พี่ชายของเขา
# หยางซื่อหลาง
หยางซื่อหลางเป็นบุตรชายคนที่ 4 ในทั้งหมด 7 คนของหยางเย่แม่ทัพใหญ่สมัยซ่งไท่จงเป็นคนเก่งกาจในการรบแต่ดื้อรั้นและมีโรคประจำตัวคือโรคหอบเขาแอบหลงรักพานอี่เยียนบุตรสาวของอัครมหาเสนาพานเหรินเหม่ยแต่ก็ถูกผู้ใหญ่ทั้งสองฝ่ายกีดกันและทำให้ทั้งสองฝ่ายเป็นศัตรูกันหนักขึ้น
# ซาโตชิ
ซาโตชิ อาจหมายถึง:

 บุคคล 
 ซาโตชิ อีดะ - นักมวยสากลชาวญี่ปุ่น
 ซาโตชิ ทาจิริ - ผู้คิดค้น ให้กำเนิด และเขียนการ์ตูนญี่ปุ่นเรื่อง โปเกมอน
 ซาโตชิ โอโนะ - นักร้องชาวญี่ปุ่น
 ซาโตชิ ชิมิซุ - นักมวยสากลสมัครเล่นชาวญี่ปุ่น
 ซาโตชิ ฮิโนะ - นักพากย์ชาวญี่ปุ่น
 ซาโตชิ ชิงงากิ - นักมวยสากลชาวญี่ปุ่น
 ซาโตชิ มิกามิ - นักแสดงและนักพากย์ชาวญี่ปุ่น
 ซาโตชิ สึรูโอกะ - นักพากย์และนักแสดงชาวญี่ปุ่น

 ตัวละครในบันเทิงคดี 
 ซาโตชิ (โปเกมอน) - ตัวละครจากเรื่อง โปเกมอน
 ซาโตชิ (ลามู ทรามวัยจากต่างดาว) - ตัวละครจากเรื่อง ลามู ทรามวัยจากต่างดาว
 โฮริโอะ ซาโตชิ - ตัวละครจากเรื่อง ปริ๊นซ์ ออฟ เทนนิส เจ้าชายลูกสักหลาด
 ฟุคุเบะ ซาโตชิ - ตัวละครจากเรื่อง ปริศนาความทรงจำ
 อิชชิกิ ซาโตชิ - ตัวละครจากเรื่อง ยอดนักปรุงโซมะ
 สึจิดะ ซาโตชิ - ตัวละครจากเรื่อง คุโรโกะ นายจืดพลิกสังเวียนบาส
 ไทนากะ ซาโตชิ - ตัวละครจากเรื่อง เค-อง! ก๊วนดนตรีแป๋วแหวว
 ยามานากะ ซาโตชิ - ตัวละครจากเรื่อง เทวทูตแห่งโลกมืด
 ฮมมะ ซาโตชิ - ตัวละครจากเรื่อง ดอกไม้ มิตรภาพ และความทรงจำ
 มิวะ ซาโตชิ - ตัวละครจากเรื่อง มาร์มาเลดบอย
 โฮโจ ซาโตชิ - ตัวละครจากเรื่อง ยามเมื่อเหล่าจักจั่นกรีดร้อง
 ฮิวาตาริ ซาโตชิ - ตัวละครจากเรื่อง ดี.เอ็น.แองเจิ้ล
 ฮิมุโระ ซาโตชิ - ตัวละครจากเรื่อง ตะวันรักที่ปลายฟ้า
 โอมิยะ ซาโตชิ - ตัวละครจากเรื่อง อินิเชียล ดี
# ฝันติดไฟ หัวใจติดดิน
ฝันติดไฟ หัวใจติดดิน  เป็นภาพยนตร์ไทยในปี พ.ศ. 2540 นำแสดงโดย ศรราม เทพพิทักษ์, กุลสตรี ศิริพงษ์ปรีดา, อนันต์ บุนนาค, รวิชญ์ เทิดวงส์ ร่วมด้วย อรุณ ภาวิไล, วิทิต แลต, เกียรติศักดิ์ อุดมนาค, ปอรรัชม์ ยอดเณร, สุเทพ ประยูรพิทักษ์, ปิยะ เศวตพิกุล, พจน์ อานนท์, ดารณีนุช โพธิปิติ, ปทุมวดี เค้ามูลคดี, ปทุมรัตน์ วรมาลี, ภานุชนารถ ทองเจือ กำกับโดย องอาจ สิงห์ลำพอง

เนื้อเรื่อง
นัย (ศรราม เทพพิทักษ์) ชายหนุ่มที่รักและดูแล หนึ่ง (อนันต์ บุนนาค) พี่ชายแท้ ๆ ของตนเองที่พิการทางสมองเหมือนเด็กอายุ 10 ขวบ เพราะตอนเป็นเด็กหนึ่งได้เข้าไปช่วยนัยที่ติดอยู่ในบ้านที่กำลังไฟไหม้ นัยได้พบกับ พิม (กุลสตรี ศิริพงษ์ปรีดา) หญิงสาวผู้ใฝ่ฝันอยากจะเป็นนักร้อง นัยและพิมเริ่มมีความรู้สึกดี ๆ ต่อกัน ต่อมาฝันของพิมได้กลายเป็นความจริง เมื่อเธอเข้าประกวดร้องเพลง โดยมี ธนา (รวิชญ์ เทิดวงส์) หนุ่มนักธุรกิจคอยผลักดัน นัยรู้สึกตัวว่าไม่อาจสู้อะไรกับธนาได้ เลยพยายามห่างจากพิมไป 

ต่อมา เบิ้ม (วิทิต แลต) ถูกตำรวจจับเพราะหนึ่งเป็นเหตุ เบิ้มตามมาล้างแค้นโดยทำให้หนึ่งถึงแก่ความตาย นัยจึงหนึไปอยู่ที่อื่น และได้พบกับพิมอีก ซึ่งพิมกลายเป็นคนรักของธนาไปแล้ว ทั้งหมดได้ดำเนินชีวิตตามความฝันของตน ท้ายที่สุดชายหนุ่มธรรมดา ๆ อย่างนัยก็ได้พบกับวิถีชีวิตที่เป็นตัวของตัวเอง 

คำโปรย
ทุกชีวิตมีฝัน ทุกความฝันมีไฟ ทุกหัวใจมีรัก

นักแสดง
ศรราม เทพพิทักษ์ รับบท นัย 
กุลสตรี ศิริพงษ์ปรีดา รับบท พิม
อนันต์ บุนนาค รับบท หนึ่ง
รวิชญ์ เทิดวงส์ รับบท ธนา
อรุณ ภาวิไล รับบท จ้อย  
วิทิต แลต รับบท เบิ้ม
เกียรติศักดิ์ อุดมนาค รับบท อาร์ม
ปอรรัชม์ ยอดเณร รับบท มิ้นต์
สุเทพ ประยูรพิทักษ์ รับบท ศักดิ์
ปิยะ เศวตพิกุล รับบท ป๊อบ
ปทุมวดี เค้ามูลคดี รับบท เจ๊จู

รางวัล
รางวัลตุ๊กตาทอง (พระสุรัสวดี) ประจำปี พ.ศ. 2540 
 ออกแบบเครื่องแต่งกายยอดเยี่ยม (วรธน กฤษณะกลิน)
 ดนตรีประกอบภาพยนตร์ยอดเยี่ยม (จำรัส เศวตาภรณ์)
 ผู้แสดงประกอบชายยอดเยี่ยม (อนันต์ บุนนาค)
 ผู้แสดงนำหญิงยอดเยี่ยม (กุลสตรี ศิริพงษ์ปรีดา)

เบื้องหลังและคำวิจารณ์
ฝันติดไฟ หัวใจติดดิน เป็นภาพยนตร์ลำดับที่ 7 ของ บริษัท อาร์.เอส. ฟิล์ม เป็นการกำกับภาพยนตร์ครั้งแรกของ องอาจ สิงห์ลำพอง ผู้กำกับหนุ่มที่ผ่านงานการกำกับโฆษณาและมิวสิกวิดีโอในสังกัดของ อาร์.เอส. มาก่อน ภาพยนตร์ได้รับการวิจารณ์ในแง่ที่ไม่ดีนัก โดยถูกวิจารณ์ว่าเหมือนกับภาพยนตร์ดราม่าของฮ่องกง อีกทั้งการแสดงของนักแสดง โดยเฉพาะ อนันต์ บุนนาค ก็ลอกเลียนแบบบท ฟอเรสต์ กัมป์ จากการแสดงของ ทอม แฮงค์ ที่ทำให้แฮงค์ได้รับรางวัลออสการ์สาขานักแสดงนำชายยอดเยี่ยมมาแล้ว อย่างเห็นได้ชัดเจน แต่ก็ทำให้อนันต์ บุนนาค ได้รับรางวัลตุ๊กตาทองสาขานักแสดงประกอบชายยอดเยี่ยมไป